Äksi

Äksi kunstipäev
2023-02-12 15:00 - 18:00 (Europe/Tallinn) | Saadjärve Looduskeskus, Saadjärve 22, Äksi, Tartu vald, 60543, Eesti
Oled oodatud Äksi kunstipäevale!Kutsume sind loomingut valla laskma ja argipäeva muresid unustama. Kõige parem viis selleks on läbi loomingu. Oodatud on kõik – algajad ja ka edasijõudnud, suured ja ka väikesed. Tule üksi, sõbraga või võta kaasa kogu pere.

Joonistame taas natüürmorti pliiatsitega. Juhendab arvutigraafik ja kunstnik Rasmus Karja.Osalustasu (juhendamistasu+materjalid) 10.- Perele osalustasu 20.- Alla 12-a tasuta

Esimene eesti kirjanduse päev
2023-01-30 08:00 - 09:00 | Äksi Vabadussõja mälestussammas, Äksi Vabadussõja mälestussammas, Äksi, Tartu vald, 60543, Eesti
Sel aastal tähistatakse esimest korda eesti kirjanduse päeva. Tallinna Kirjanduskeskus ning Tammsaare ja Vilde Sõprade Selts on teinud üleskutse kõigile sel päeval, 30. jaanuaril, heisata Eesti lipud ja tähistada eesti kirjanduse päeva erinevate üritustega.

Otto Wilhelm Masingu selts heiskab sel päeval lipu Äksi Vabadussamba juures ja loeb August Sanga luuletust “Laul O. W. Masingust, mehest, kes andis eesti keelele Õ-tähe”.

Üritust korraldab Otto Wilhelm Masingu selts.

Esimene Äksi kunstipäev
2023-01-22 12:00 - 16:00 | Saadjärve Looduskeskus, Saadjärve 22, Äksi, Tartu vald, 60543, Eesti
Oled oodatud esimesele Äksi kunstipäevale!

Kutsume sind loomingut valla laskma ja argipäeva muresid unustama. Kõige parem viis selleks on läbi loomingu. Oodatud on kõik – algajad ja ka edasijõudnud, suured ja ka väikesed. Tule üksi, sõbraga või võta kaasa kogu pere.

Esimesel kohtumisel tutvume, vaatame üle palju on huvilisi ja joonistame natüürmorti pliiatsitega.Juhendab kohalik kunstnik ja Galerii No1 kuraator Hando Tamm.

Osalustasu (juhendamistasu+materjalid) 10.- Perele osalustasu 20.- Alla 12-a tasuta.

Äksi Jäärada
2023-01-21 11:15 - 17:00 | Kalda rand, Kalda rand, Äksi, 60543, Eesti
EMV & MKV II etapp, stardid 11:15

Sellel laupäeval Saadjärvel, Kalda ranna all toimuvad mootorrataste jääraja võistlused!Kohapeal toitlustaja, ning lõkkekohad et ennast soojas hoidaÜritus on pealtvaatajatele TASUTA

NB! Pealtvaatajate parkla on Äksi MotoRantso hoovis.

USA raua näärikas 2023
2023-01-14 14:30 - 23:30 | Äksi Motorantso, Pärtli talu, Äksi, Tartu vald, 60543, Eesti
No tere talv, me teeme seda jälle!

Aja oma Usakas soojaks, haara kaasa kingipakk, võta sõbrad autopeale ja sõida Äksi Motorantsosse!Teeme üheskoos taas ühe vinge nääripeo!

Sissepääs 30 € inimene.Hind sisaldab:– kuum ja kosutav supp lõunaks– maitsev jõulupraad + snäkid– saun (kraba saunalina kaasa)– piljard– mõnus muusika– sõidud eksklusiivse diivansaaniga– vinge seltskond

Kellel sauna kuumast väheks jääb, võib kaasa võtta seest soojaks tegevaid jooke! Suurematel pidutsejatel võimalik jääda ka öömajale.Toa bron. ja muu info 58373902.

Ole kindlasti kohal, sest ka motovana lubas tulla!

Ajakava:– kogunemine 14:30– 1 km pikkune lumerada avatud kõigile kimamiseks. Julgemad võivad oma autot krossirajal proovile panna.– Eksklusiivsed diivansaani sõidud– Väliköögis pakume kuuma suppi ja teed kell 15:00– Saun soe alates 18:00– Soe söök laua kell 20:00

Märgi ennast osalema kui oled tulija!

Ootame Sind!

Päkapikumatk ja kuuskede põletamine
2023-01-08 12:00 - 19:00 | Tartu Kalevi Jahtklubi, Tuule 6, Äksi, 60543, Eesti
Tule veeda koolivaheaja viimane päev koos päkapikkudega Tartumaa aasta külas!

Koolivaheaja viimasel päeval, 8. jaanuaril kutsume kõiki külla Tartumaa aasta külaks valitud Äksi alevikku. Perepäev algab pühapäeval juba kell 12.00, mil Jääaja Keskuses esineb Lähte Naiskoor, kanneldajad Mallekannel ning Saaremaa ja Muhumaa Kannelnaised. Kontserdile pääseb Jääaja Keskuse piletiga. Rohkem infot www.jaaaeg.ee. Peale kontserti jääb piisavalt aega, et tutvuda Jääaja Keskuse püsiekspositsiooniga, külastada näituseid “Isad ja pojad”, “Mõjukas materjal”, “Kas ehitame rehvitorni Kuuni…?!” ja Jääkaru Kohvikut.

Päkapikumatka start on avatud 16.00–16.20 Jääaja Keskuse ees. Matkaline läbib erinevad tegevuspunktid Äksi alevikus. Selle, mis tegevust igas punktis teha tuleb, on kogukonnaliikmed ise välja mõelnud. Osaleja saab järgmise punkti teada siis, kui eelmise punkti tegevus on tehtud.

Viimane tegevuspunkt asub Äksi sadamas (Tuule 6, Äksi alevik) kuhu kogunetakse alates 16.30. Seal süüdatakse Äksi jõulukuused, jutustatakse lõkke ümber ja juuakse kuuma teed.

Kui on võimalik, tule päkapiku või muus kostüümis. Võta kaasa valgusallikas – taskulamp, pealamp, mobiiltelefon vms.

Kohtume juba sel pühapäeval Tartumaa aasta külas Äksis, et veeta üks tore ja liikumist täis päev!

Lisainfo:Katrin Sisask,MTÜ Äksi aleviku kogukond esimees,tel 5627 0280e-posti aadress katrinsisask@gmail.com

Kaja RandviirMTÜ Äksi aleviku kogukond liigetel 56211477e-posti aadress kaja.randviir@gmail.com

3. Advent jõulukaartide meisterdamine
2022-12-11 12:00 - 15:00 | Jääaja Keskus, Saadjärve 20, Äksi, Tartu vald, 60543, Eesti
Jääaja Keskuse konverentsisaalis jõulukaartide ja ümbrike meisterdamine ja postiga saatmine.Osalustasu 3.- (iga järgnev kaart 0.90 eurot – postmargi tasu). Korraldab Äksi aleviku kogukond (MTÜ), info 5627 0280.

Äksi Hobikoja Nipet-Näpet Jõululaat
2022-12-04 12:00 - 15:00 | Jääaja Keskus, Saadjärve 20, Äksi, Tartu vald, 60543, Eesti
4. detsembril 12.00-15.00 Jääaja KeskusesÄksi Hobikoja NIPET-NÄPET JÕULULAAT

Tulge vaatama ja ostma!

Galerii No1 jõulune pühapäev
2022-12-04 12:00 - 15:00 | Galerii No1, Äksi tee 21, Äksi, Tartu vald, 60543, Eesti
Galerii No1 pühib läveesise lumest puhtaks, avab teisel advendil eksklusiivselt uksed ja kostitab külastajaid talvise kunstinäitusega!

Olete oodatud nautima pühapäevast jalutuskäiku Tartumaa Aasta Külas, kunsti ja kuuma jooki.Kohal on galeriiomanik ja kunstnik Hando Tamm, kes tutvustab galeriid ja maale.Teoseid on võimalik ka osta.

Üllatuskülalisena on esindatud on ka Saadjärve kunstikeskuse kirjastus.

Tartu valla kaasava eelarve idee Äksi külaplats promovideo salvestamine
2022-12-03 12:00 - 14:00 | Kivipark, Järve 28, Äksi, Tartu vald, 60543, Eesti
3. detsembril kell 12.00 kohtume Kivipargis, et filmida promo video Tartu valla kaasava eelarve ideele Äksi külaplats. Hääletamine algab 1. detsembril.

Idee tutvustuse leiab siit:https://www.volis.ee/gvolis/osale/view/924?filter=&haaletus=924&ettepanek=69207&kid=14854

Anname kõik oma hääle selleks, et Tartumaa aasta küla 2022 saaks omale külaplatsi!Ära kindlasti unusta hääletada.

Tartumaa aasta küla 2022 sildi asukoha arutelu
2022-12-02 18:00 - 20:00 | Saadjärve Looduskeskus, Saadjärve 22, Äksi, Tartu vald, 60543, Eesti
Reedel, 2. dets kell 18.00 kohtume Looduskeskuse majas ja otsustame ära, kuhu me paneme Tartumaa aasta küla 2022 sildi.

Asukohad mis seni on olnud arutlusel leiad kaardilt sellel lingil.

Advendiaja vastuvõtmine Äksi Kivipargis
2022-11-27 16:00 - 17:00 | Kivipark, Järve 28, Äksi, Tartu vald, 60543, Eesti
Kõne peab Tartu Vallavolikogu esimees Vahur Poolak. Jõululaule laulab Äksi Segakoor. Võta kaasa oma küünal, et viia advendituli ka oma koju!

Advendiaja Esimese pühapäeva kontsertjumalateenistus Äksi kirikus
2022-11-27 11:00 - 12:00 | EELK Äksi Andrease kirik, Äksi kirik, Äksi, 60543
Laulavad Äksi Segakoor ja Segakoor Serviti.

Stiilipidu Avangardist Äksi alevikku
2022-11-25 19:00 - 23:59 | Äksi Motorantso, Pärtli talu, Äksi, Tartu vald, 60543, Eesti
Stiilipidu NOORUSAEG Avangardist Äksi alevikku

25. novembril kell 19.00 Äksi Motorantšos.Tähistame Äksi aleviku 12. sünnipäeva. Alustame 60-ndate muusikast ja liigume kümnendite kaupa tänasesse päeva. Riietu oma noorusaja stiilis.

Sind ootab saun ja suupistelaud.Võta kaasa oma jook ja hea tuju!

Pilet eelmüügist (Äksi raamatukogust või Rääbise 5, Äksi) 10.-, kohapeal 15.-

Lisainfo: tel 5627 0280

Korraldab MTÜ Äksi aleviku kogukond

Näituse "Mõjukas materjal" avamine
2022-11-11 17:45 - 18:45 | Jääaja Keskus, Saadjärve 20, Äksi, Tartu vald, 60543, Eesti
Jääaja Keskuses avatakse tulevikku vaatav näitus, mille fookuses on materjalide ja uute tehnoloogiate kasutamine nüüdisaegsete Eesti kunstnike ja disainerite loomingus.Näituse avamine toimub 11. novembril kell 18.Näitus jääb avatuks 12.09-14.05.2023 Jääaja Keskuse tulevikuteemade korrusel. Näitusele pääseb keskuse piletiga.

Näitus kutsub kaasa mõtlema, milline on meie isiklik suhe materjalidesse ning missugust sotsiaalset ja keskkondlikku mõju materjalid avaldavad meie tuleviku ja keskkonna olemasolule.

Nii nagu meie planeedi ajalugu on talletunud pinnavormidesse – mägedesse, tasandikesse ja orgudesse –, on inimkultuur salvestatud mitmesugustesse materjalidesse. Olgu savi, puit või metallid – materjalid kannavad asendamatut rolli nii ühiskonna toimimisel kui ka selle kujundamisel. Kuidas mõjuvad materjalid inimesele ja keskkonnale? Milliseid materjale ja tehnoloogiaid vajame tulevikus?

Näituse fookuses on materjalide ja uute tehnoloogiate kasutamine nüüdisaegsete Eesti kunstnike ja disainerite loomingus. Väljapanek uurib, mil viisil avardab digitaalsete tehnoloogiate, 3D-printimise, lasergraveerimise või ultraheliõmbluse rakendamine traditsiooniliste materjalide (portselan, klaas, puit, tekstiil) kasutusvõimalusi. Käsitöö ning digitehnoloogiate koostöös sünnib põnevaid lahendusi, mis pakuvad uutmoodi esteetikat, ent sunnivad ühtlasi ümber mõtestama kunstniku harjumuslikku autoripositsiooni.Paljud disainerid rakendavad oma töös senise tootmise-tarbimise-äraviskamise-mentaliteedi asemel ringmajanduse mudelit, mis tõhustab loodusressursside kasutamist. Kuidas luua terviklahendust pakkuvat kestlikku disaini? Millist keskkonnamõju avaldab eseme valmistamine ja mis saab tootest tarbimistsükli lõpus? Nii otsitaksegi loodussõbralikke alternatiive plastile ja teistele sünteetilistele, suure keskkonnajäljega materjalidele. Välja on töötatud jätkusuutlikke ja kompostitavaid ning isegi süsiniknegatiivseid materjale, mis mitte ei tooda juurde, vaid seovad kasvuhoonegaase. Samuti otsitakse võimalusi jäätmete ümbertöötlemiseks, kasutades neid uute materjalide toorainena või vähendades jäätmeteket näiteks moetööstuses nullkululõigete eelistamisega.Näitusel eksponeeritud teosed pakuvad nutikaid lahendusi globaalsetele probleemidele, tõestades mõjusalt, et jätkusuutlik materjalikultuur on võimalik.

Näitus on valminud koostöös Eesti Kunstimuuseumiga ning oli esimest korda eksponeeritud 2022. aasta suvel Adamson-Ericu muuseumis Tallinnas.

Materials form a record of human culture, much in the same way as the various landforms, e.g. mountains, plains and valleys, form a record of the planet’s history. Materials have always been instrumental in the development and functioning of human society: just think of the roles of clay, wood or metals in the history of civilisation. What impact can materials have on people and the environment? What sort of materials and technologies do we need in the future?The exhibition shows how different materials and new technologies are employed by Estonian contemporary artists and designers. It explores how innovative processes – digital technologies, 3D printing, laser engraving and ultrasonic sealing – can contribute to the uses of such traditional materials as glass, metal, wood and ceramics. Digital techniques combined with conventional craft skills lead to exciting outcomes which represent a new kind of aesthetics but also call for a redefinition of the artist’s role.Striving for more efficient uses of natural resources, many designers choose to apply the circular economy model to their work instead of the take-make-consume-dispose mindset. Their work is driven by the following questions: How can we create sustainable design? How much does the way we make a product affect the environment? What becomes of the product at the end of its life?Designers look for environmentally friendly alternatives to plastics and other synthetic materials with significant carbon footprints. There are new sustainable and biodegradable materials which are carbon-neutral or even carbon-negative: they remove CO2 from the atmosphere. Designers also search for ways to recycle waste by using it in new materials or by minimising waste generation through innovative methods, such as zero-waste pattern cutting in the fashion industry.The artworks displayed in the exhibition propose smart solutions to global concerns, and convincingly demonstrate the opportunities for sustainable approaches to materials.

The exhibition was created in cooperation with the Art Museum of Estonia. It was first displayed at the Adamson-Eric Museum in Tallinn in the summer of 2022.

Osalevad kunstnikud / Artists: Elize Hiiop, Siim Karro, Lauri Kilusk, Eve Koha, Marta Konovalov, Erki Nagla, Kärt Ojavee, Olivia Page, Darja Popolitova, Johanna Ulfsak, Riina Õun

Näituse kuraator / Exhibition curator: Karin VicenteNäituse koordinaator / Exhibition coordinator: Kätrin BeljaevNäituse kujundaja / Exhibition designer: Villu PlinkGraafiline disainer / Graphic designer: Külli Kaats, Villu Plink

Näituse töörühm / Exhibition team: Richard Adang, Jaak Alekand, Riho Ant, Ester Kangur,Kaja Kährik, Hannes Jäär, Kaupo Mets, Kadri Valner

Marditrall
2022-11-10 18:30 - 21:00 | Kivipark, Järve 28, Äksi, Tartu vald, 60543, Eesti
Koguneme 10. novembril ehk Mardipäeval Äksi Kivipargis, et maha pidada üks tore ja kaasakiskuv Marditrall!

Maskeeri end mardisandiks, võta kaasa tõrvik ja midagi millega teha muusikat (heli, lärmi) ning rõõmus tuju! Ära unusta kotti Mardimoona tarbeks.

Sind ootab:– Lõke ja trallimine ning mardirongkäik alevikus– Mardiisa jagab kõigile aasta jagu õnne– Räägime kes on mardid ja kuhu nad kadunud on?– Valime kõige sandima Mardipere ehk kamba Marte– Laulujoru võtab üles Äksi Segakoor– Kõhtu täidab karask ja südant soojendab tee

Tule üksi, sõbraga või võta kogu pere kaasa!

Korraldavad Äksi aleviku inimesed ja sõbradToetab: Tartu vald ja MTÜ Äksi aleviku kogukond

Äksi Motomöll / Isa Mell 75
2022-11-05 14:00 - 2022-11-06 05:00 | Äksi Motorantso, Pärtli talu, Äksi, Tartu vald, 60543, Eesti
Üks äge motomöll Äksi moodi!Isa Mell tähistab sellel päeval enda sünnipäeva, oodatud kõik sõbrad osalema.

Päeval erinevad sõidud krossi ja põllurajal.Õhtul saunad kuumad, bänd laval ja äge seltskond garanteeritud.

Täpne info ja ajakava lähiajal.

Öömaja broneerimine +372 58373902

Ürituse Support 10€

Reisiõhtu "Jaanipäev Viinis"
2022-11-02 18:00 - 20:00 | Saadjärve Looduskeskus, Saadjärve 22, Äksi, Tartu vald, 60543, Eesti
Äksi Huvikoja reisiõhtu “Jaanipäev Viinis” Saadjärve Looduskeskuses.

Äksi reisifestival
2022-10-27 17:45 - 20:00 | Äksi Motorantso, Pärtli talu, Äksi, Tartu vald, 60543, Eesti
Sa oled käinud viimasel ajal Äksist ära, Eestis või väljaspool, mingil reisil, matkal, töösõidul või läbisõidul. Tule räägi ühest oma selle aasta meeldejäävast reisijuhtumist, ühest emotsioonist või avastusest.

Iga kõneleja saab aega 10 minutit. Kõik huvilised on oodatud kuulama! Kui kõikide lood räägitud, on võimalik vabas vormis juurde küsida.

Kui oled valmis rääkima oma lühikese reisiloo, anna endast teada hiljemalt 24. oktoobriks Ingale või Tiinale. Rääkijad saavad soovi korral näidata ekraanil pilti või videot, tuua kaasa looga seotud asju, panna kuulajaid midagi kaasa tegema jne.

Üritus on tasuta, kuid võta ise kaasa näksimist ja rüüpamist. Kohvi ja tee korraldajatelt.

P.S. Maahommik plaanib tulla sellel päeval Äksi saatelõiku tegema ja Äksi reisifestivali melu jõuab televiisorisse.

Inga ja Tiinainga.loimet@gmail.com 55628118tiina.tambaum@gmail.com 53424504

Võimlemistreening Mattias Kuusiku juhendamisel
2022-10-27 17:00 - 17:45 | Äksi aleviku spordiväljak, Viidika 2, Äksi, Tartu vald, 60543, Eesti
Kell 17.00 võimlemistreening kõikidele Äksi võimlemissaalis Euroopa meistri Mattias Kuusiku juhendamisel.

Eakate pealelõuna
2022-10-27 13:00 - 15:00 | Äksi Raamatukogu, Saadjärve 22, Äksi, Tartu vald, 60543, Eesti
Oodatakse kõiki ümbruskonna vanemaealisi Äksi Raamatukokku, et panna alus iganädalasele eakate pealelõunale.

Vestlusring Vahur Laiapeaga "Sõda ja rahutus. Filmireisid Afganistanis ja Ukrainas"
2022-10-25 18:00 - 20:00 | Saadjärve Looduskeskus, Saadjärve 22, Äksi, Tartu vald, 60543, Eesti
Vestlusring Vahur Laiapeaga “Sõda ja rahutus. Filmireisid Afganistanis ja Ukrainas”

NB! Vajalik eelregistreerimine e-posti aadressil katrinsisask@gmail.comNB! Ootamatuste tõttu toimub Aruteluõhtu Vahur Laiapeaga Looduskeskuse teisel korrusel. Kohtume õhtul!

Koolivaheaja huvitegevused Jääaja Keskuses
2022-10-25 10:00 - 2022-10-29 17:00 | Jääaja Keskus, Saadjärve 20, Äksi, Tartu vald, 60543, Eesti
Koolivaheaja huvitegevused Jääaja Keskuses

Kas tahad teada, kuidas mammutid talveks valmistusid? Kas nad vahetasid karvkatet nagu paljud loomad tänapäeval? Tule ja veeda koolivaheajal üks päev Jääaja Keskuses, siis saad teada.

25.-28. oktoobrini algavad iga päev kell 13 giidituurid, kus neil teemadel räägimegi. Tuur kestab 30 minutit ja sellele pääseb keskuse piletiga.

Aga uudistamist jätkub pikemaks: viimaseid päevi on avatud näitus MÜSTILINE ÜRGMERI.

Võta vanemad ka kaasa, nemad saavad meie Jääkaru kohvikus veeta kontoripäeva.

Kohale ei pea tulema autoga, saab ka tasuta liinibussiga või turvaliselt jalgrattateed mööda.

Aruteluõhtu Tartu valla kaasav eelarve 2023
2022-10-20 18:30 - 20:00 | Saadjärve Looduskeskus, Saadjärve 22, Äksi, Tartu vald, 60543, Eesti
Aruteluõhtul arutame Tartu valla kaasavat eelarvet. Kas osaleda ja mis ideed esitada.

Lisaks arutame veel sel aastal toimuvaid üritusi Äksis.

Koosolekut korraldab Äksi aleviku kogukond (MTÜ).Lisainfo: e-posti aadressil kogukond@äksi.ee või esimehe Katrin Sisaski tel 5627 0280.

Tartumaa aasta küla hindamiskomisjon Äksis
2022-10-20 10:00 - 12:00 | Äksi, Äksi, Tartu vald, 60543, Eesti
Äksi alevik on üks neljast nominendist Tartumaa aasta küla tiitlile. Teised nominendid on Kõrveküla, Tammistu ja Valguta. Laureaat kuulutatakse välja novembris. Kui saame laureaadiks, siis osaleme 2023. a üle-eestilisel konkursil.

Sellega seoses külastab Äksit hindamiskomisjon 20. oktoobril kell 10.00-12.00. Komisjonis on 5 liiget: Kodukant Tartumaa, Tartumaa Omavalitsuste Liidu, Tartu Ärinõuandla, Tartumaa Arendusseltsi ja viimati Tartumaa aasta külaks valitud Kirepi esindaja. Lisaks on kutsutud Tartu Postimehest ajakirjanik ja fotograaf. Selle kahe tunni jooksul tutvustame Äksit komisjoni liikmetele.

Kell 10.00-11.00 liigume komisjoni liikmetega bussiga – külastame Kaubanduskeskust, sõidame kiriku ja villavabriku juurde, Motorantšo, Galerii No1 ja Äksi sadama juurest mööda. Kuskil kell 11.00 jõuame Jääaja Keskuse parklasse ja kõik kogukonnaliikmed, kes saavad, on oodatud komisjoniga tutvuma. Külastame poodi, raamatukogu, Soomepoiste muuseumit ja Jääaja Keskust ning vastame komisjoni liikmete küsimustele kohvilauas.

MTÜ Äksi aleviku kogukond nimelesimees Katrin Sisask5627 0280
